ᱥᱟᱸᱜᱷᱟᱵᱷᱤ

ᱥᱟᱸᱜᱷᱟᱵᱷᱤ (ᱡᱟᱱᱟᱢ ᱠᱟᱵᱭᱟ ᱨᱟᱢᱮᱥ) ᱢᱤᱫ ᱥᱤᱧᱚᱛᱤᱭᱟᱹ ᱮᱠᱴᱨᱮᱥ ᱟᱨ ᱢᱚᱰᱮᱞ ᱠᱟᱱᱟᱭ ᱡᱟᱦᱟᱸᱭ ᱛᱮᱞᱩᱜᱩ-ᱯᱟᱹᱨᱥᱤ ᱟᱨ ᱛᱟᱢᱤᱞ-ᱯᱟᱹᱨᱥᱤ ᱯᱷᱤᱞᱢ ᱨᱮ ᱵᱟᱲᱛᱤ ᱠᱟᱹᱢᱤ ᱞᱟᱹᱜᱤᱫ ᱵᱟᱰᱟᱭᱚᱜ ᱠᱟᱱᱟ᱾ ᱩᱱᱤ ᱑᱙᱙᱓ ᱠᱷᱚᱱ ᱒᱐᱐᱔ ᱫᱷᱟᱹᱵᱤᱡ ᱫᱟᱠᱷᱤᱱ ᱥᱤᱧᱚᱛᱤᱭᱟᱹ ᱥᱤᱱᱮᱢᱟ ᱨᱮ ᱟᱹᱭᱩᱨᱮᱫ ᱮᱠᱴᱨᱮᱥ ᱠᱷᱚᱱ ᱢᱤᱫ ᱜᱚᱴᱟᱝ ᱮ ᱛᱟᱦᱮᱸ ᱠᱟᱱᱟ᱾ ᱑᱕ ᱥᱟᱞ ᱯᱟᱥᱱᱟᱣ ᱟᱠᱟᱱ ᱠᱮᱨᱤᱭᱟᱨ ᱨᱮ, ᱩᱱᱤ ᱘᱐ ᱠᱷᱚᱱ ᱵᱟᱬᱛᱤ ᱯᱷᱤᱪᱟᱨ ᱯᱷᱤᱞᱢ ᱨᱮ ᱥᱴᱟᱨ ᱞᱮᱱᱟ - ᱓᱘ ᱜᱚᱴᱟᱝ ᱛᱮᱞᱩᱜᱩ ᱨᱮ, ᱓᱕ ᱜᱚᱴᱟᱝ ᱯᱷᱤᱞᱢ ᱛᱟᱢᱤᱞ ᱨᱮ, ᱘ ᱜᱚᱴᱟᱝ ᱠᱟᱱᱱᱟᱰᱟ ᱨᱮ, ᱒ ᱜᱚᱴᱟᱝ ᱢᱟᱞᱟᱭᱟᱞᱟᱢ ᱨᱮ ᱟᱨ ᱑ ᱜᱚᱴᱟᱝ ᱯᱷᱤᱞᱢ ᱦᱤᱱᱫᱤ ᱨᱮ᱾

ᱮᱛᱚᱦᱚᱵ ᱡᱤᱭᱚᱱ
ᱥᱟᱸᱜᱷᱟᱵᱷᱤ ᱢᱟᱭᱥᱳᱨ, ᱠᱚᱨᱱᱟᱴᱚᱠ ᱨᱮ ᱡᱟᱱᱟᱢ ᱞᱮᱱᱟᱭ᱾ ᱟᱡ ᱵᱟᱵᱟ ᱰᱨ. ᱰᱤ. ᱮ. ᱨᱟᱢᱮᱥ ᱢᱟᱭᱥᱳᱨ ᱢᱮᱰᱤᱠᱟᱞ ᱠᱚᱞᱮᱡᱽ ᱨᱮ ᱢᱤᱫ ᱤᱮᱱᱴᱤ ᱯᱨᱚᱯᱷᱮᱥᱟᱨ ᱮ ᱛᱟᱦᱮᱸ ᱠᱟᱱᱟ ᱟᱨ ᱟᱡ ᱮᱸᱜᱟᱛ ᱨᱟᱱᱡᱟᱱᱟ ᱠᱟᱱᱱᱟᱰᱟ ᱯᱷᱤᱞᱢ ᱮᱠᱴᱨᱮᱥ ᱟᱟᱨᱟᱛᱷᱤ ᱨᱮᱱ ᱢᱟᱨᱟᱝ ᱢᱤᱥᱨᱟ ᱮᱨᱟᱭ ᱠᱟᱱᱟᱭ᱾ ᱥᱟᱸᱜᱷᱟᱵᱷᱤ ᱢᱟᱨᱤᱢᱟᱞᱟᱯᱯᱟ ᱦᱟᱭᱤ ᱥᱠᱩᱞ ᱨᱮᱭ ᱯᱟᱲᱦᱟᱣ ᱞᱮᱱᱟ᱾ ᱑᱙᱙᱓ ᱨᱮ, ᱩᱱᱤ ᱛᱟᱢᱤᱞ ᱯᱷᱤᱞᱢ ᱟᱢᱟᱨᱟᱵᱷᱟᱛᱤ ᱨᱮ ᱟᱡᱤᱛ ᱠᱩᱢᱟᱨ ᱥᱟᱢᱟᱝ ᱨᱮ ᱟᱡᱟᱜ ᱰᱮᱵᱭᱩ ᱮ ᱵᱮᱱᱟᱣ ᱞᱮᱫᱟ᱾

ᱱᱤᱡᱮᱨ ᱡᱤᱭᱚᱱ
ᱥᱟᱸᱜᱷᱟᱵᱷᱤ ᱢᱤᱫ ᱩᱥᱛᱟᱹᱫᱽ ᱮᱱᱮᱡ ᱮ ᱟᱨ ᱢᱤᱫ ᱵᱮᱰᱢᱤᱱᱴᱟᱱ ᱯᱞᱮᱭᱟᱨ ᱦᱚᱸᱭ ᱠᱟᱱᱟ᱾ ᱩᱱᱤ ᱵᱷᱮᱱᱠᱟᱴᱮᱥ ᱥᱟᱶ ᱵᱟᱯᱞᱟ ᱞᱮᱱᱟ, ᱩᱱᱤ ᱢᱤᱫ ᱟᱟᱤᱴᱤ ᱯᱨᱳᱯᱷᱮᱥᱚᱱᱟᱞ ᱠᱟᱱᱟᱭ, ᱓ ᱯᱷᱮᱵᱽᱨᱩᱣᱟᱨᱤ ᱒᱐᱑᱖ ᱨᱮ ᱵᱮᱝᱜᱟᱞᱩᱨᱩ ᱨᱮᱭᱟᱜ ᱛᱟᱟᱡᱽ ᱵᱷᱤᱵᱷᱟᱱᱛᱟ ᱨᱮ᱾ ᱱᱩᱠᱤᱱ ᱡᱩᱨᱤ ᱴᱷᱮᱱ ᱪᱟᱱᱵᱷᱤ ᱧᱩᱛᱩᱢ ᱢᱤᱫ ᱦᱚᱯᱚᱱ ᱮᱨᱟ ᱢᱮᱱᱟᱭᱟ ᱡᱟᱦᱟᱸᱭ ᱡᱟᱱᱩᱣᱟᱨᱤ ᱒᱐᱒᱐ ᱥᱟᱞ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱱ᱾

ᱮᱠᱥᱤᱰᱮᱱᱴ
᱒᱐᱐᱕ ᱥᱟᱞ ᱨᱮ ᱢᱟᱭᱥᱳᱨ ᱠᱷᱚᱱ ᱪᱮᱱᱱᱟᱭ ᱥᱮᱱᱚᱜ ᱚᱠᱛᱚ ᱥᱟᱸᱜᱷᱟᱵᱷᱤ ᱢᱤᱫ ᱮᱠᱥᱤᱰᱮᱱᱴ ᱨᱮ ᱟᱡᱟᱜ ᱢᱩ ᱨᱮ ᱵᱟᱹᱲᱤᱡ ᱞᱮᱱ ᱛᱟᱦᱮᱸᱱᱟ᱾ ᱟᱡ ᱵᱟᱵᱟ, ᱢᱟᱭᱥᱳᱨ ᱢᱮᱰᱤᱠᱟᱞ ᱠᱚᱞᱮᱡᱽ ᱨᱮ ᱢᱤᱫ ᱤᱤᱮᱱᱴᱤ ᱯᱨᱳᱯᱷᱮᱥᱚᱨ, ᱠᱚᱨᱮᱠᱴᱤᱵᱷ ᱥᱟᱨᱡᱟᱨᱤ ᱮ ᱯᱟᱨᱯᱷᱳᱨᱢ ᱠᱮᱫᱟ᱾ ᱢᱩᱪᱟᱹᱫ ᱨᱮ ᱥᱟᱸᱜᱷᱟᱵᱷᱤ ᱒᱐᱑᱙ ᱥᱟᱞ ᱨᱮ ᱱᱟᱵᱤᱱ ᱦᱚᱛᱮᱛᱮ ᱚᱞ ᱟᱠᱟᱱ ᱯᱷᱤᱞᱢ ᱠᱳᱞᱟᱱᱡᱤ ᱥᱟᱶ ᱥᱤᱞᱵᱷᱟᱨ ᱥᱠᱨᱤᱱ ᱛᱮ ᱨᱩᱣᱟᱹᱲ ᱦᱮᱡ ᱮᱱᱟ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ